Un eston eo pegen diellet e chell bezañ ar romant-mañ. Ha, kaeroch zo, war sujedoù nebeut anavezet. Tremen a ra er 16vet kantved war inizi bro-Skos : rannañ a reer buhez ur paotrig eus ar mare-se, e zeskadurezh, e hunvreoù, ul lod bras  anezho o vont da wir, ha betek men dije kuitaet da vat bro e yaouankiz tro e 30 vloaz da zont da vro-frañs er garde écossaise.  Ar pezh m eus kavet mat tre eo ar sell a-ziabarzh : soñjet em eus kalz e kentañ lodenn Tra ma vo mor pe en Gweltaz an inizi. Dont a reer da anavezout mat-tre annezidi al lechioù a vev an haroz enno. Dreist eo.  Daoust hag-eñ en deus tennet ur gentel bennak ar skrivagner eus ar pezh a gaver er bajenn 369 : An dud en em veul, kaer zo, e vez choant o  izelaat, kentoch eget o uhelaat… emañ ar romant-mañ e-touez reoù gwellañ ar skrivagner ha neo ket bet lakaet tre ha tre dindan e anv : kentañ tro din da welet ! Met neus nemet perzhioù mat Madeg e-barzh. Goude se, ne vo ket gwall fin dezhañ paouez da skrivañ romantoù e brezhoneg emichañs. Neo ket aet ar vammenn da hesk : da vataat, ne lavaran ket.  Ur bemol pe zaou memestra ? Souezhet on bet o kavout e fin al levr bruderezh evit levrioù evit ar re yaouank… nem bije ket divinet e oa evito daoust  dan tem. Kalz re dev ha re… skiantel eo evit ar grennarded lennerien a-vremañ a gav din.  Hegaset on bet gant kalz a notennoù o lavaret e oa displeget ar ger-mañ-ger er frazenn da heul en destenn. Terriñ a ra red al lenn hep ret, domaj eo. Ne oa ket ezhomm anezho.